Yunus
అంతర్జాతీయ క్రికెట్‌కు యూనిస్‌ ఖాన్‌ గుడ్‌ బై
కరాచి: పాకిస్థాన్‌కు చెందిన క్రికెటర్‌ యూనిస్‌ ఖాన్‌ అంతర్జాతీయ క్రికెట్‌ నుంచి వైదొలుగు తున్నట్లు ప్రకటించాడు. త్వరలోనే వెస్టిండీస్‌తో జరిగే సిరీస్‌ అనంతరం క్రికెట్‌కు గుడ్‌ బై చెబుతున్నట్లు యూనిస్‌ ఖాన్‌ వెల్లడించాడు.ఈ మేరకు శనివారం ఒక ప్రకటనలో తన రిటైర్మెంట్‌పై 40 సంవత్సరాల యూనిస్‌ ఖాన్‌ స్పష్టత నిచ్చాడు.పాకిస్థాన్‌ టెస్టు కెప్టెన్‌ మిస్భా ఉల్‌ హక్‌ అంతర్జాతీయ క్రికెట్‌ నుంచి వీడ్కోలు తీసుకున్న ఒక రోజు వ్యవధిలోనే యూనిస్‌ కూడా తన నిర్ణయాన్ని ప్రకటించడం గమనార్హం. ప్రస్తుతం పాక్‌ జట్టులో యూనిస్‌ ఖాన్‌.మిస్బా ఉల్‌ హక్‌లే సీనియర్‌ క్రికెటర్లు.యూనిస్‌ రిటైర్మెంట్‌ నిర్ణయాన్ని పాక్‌ సీనియర్‌ క్రికెటర్‌ వసీం అక్రమ్‌ స్వాగతించాడు. యూనిస్‌ ఎప్పుడూ కష్టించే తత్వం ఉన్న క్రికెటర్‌. క్రికెట్‌లో ప్రతి విషయంలో యూనిస్‌ చాలా చురుకుగా ఉండేవాడు.
జట్టుకు సేవలం దించడంలో ఎప్పుడు ముందుండే ఆటగాడు యూనిస్‌.అతనంటే నాకు చాలా గౌరవం అని అక్రమ్‌ పేర్కొన్నాడు. యూనిస్‌ తన టెస్టు కెరీర్‌లో 115 మ్యాచ్‌లాడి 9.977 పరుగులు చేశాడు. అయితే పది వేల టెస్టు పరుగుల్ని పూర్తి చేసు కునేందుకు యూనిస్‌ కొద్ది దూరంలో ఉన్నాడు. ఒకవేళ విండీస్‌తో టూర్‌లో 23 పరుగులు చేస్తే పది వేల పరుగుల్ని పూర్తి చేసిన తొలి పాకిస్థాన్‌ టెస్టు ఆటగాడిగా యూనిస్‌ గుర్తింపు పొందుతాడు. ఇటీవల యూనిస్‌ కొత్త చరిత్ర సృష్టించిన సంగతి తెలిసిందే. జనవరి నెలలో ఆస్ట్రేలియాతో జరిగిన చివరిదైన మూడవ టెస్టు తొలి ఇన్నింగ్స్‌లో సెంచరీ చేసిన యూనిస్‌ ఖాన్‌ పద కొండు దేశాల్లో సెంచరీలు నమోదు చేసిన తొలి ఆటగాడిగాచరిత్రకెక్కాడు. టెస్టు హోదాలేని యూఎఇపై సెంచరీచేసిన ఘనతకూడా యూని స్‌దే. అంతకు ముందు 10 టెస్టు హోదా కలిగిన దేశాల్లో రాహుల్‌ ద్రవిడ్‌ మాత్రమే సెంచరీలు సాధించాడు.